Mutare interesantă pentru PayPal. Vei putea să cumperi, să deții sau să vinzi monede virtuale.
PayPal a anunțat că va oferi suport pentru cryptomonede de anul viitor. Vei putea să cumperi, să deții sau să vinzi monede virtuale. În România încă sunt probleme din cauza lipsei unui cadru legislativ.
Mutare interesantă pentru PayPal. De anul viitor, utilizatorii platformei vor putea tranzacționa cryptomonede.Pentru început, monedele disponibile vor fi Bitcoin, Ethereum, Bitcoin Cash și Litecoin. Vei putea intra în contul tău de PayPal să cumperi sau să vinzi cryptomonede și vei putea plăti cumpărăturile pe eBay sau alte platforme care acceptă plăți PayPal.În prezent sunt 26 de milioane de comercianți care accepta plata prin PayPal. Ca un prim rezultat, valoarea Bitcoin a depășit 13.000 de dolari.George Rotariu, CEO-ul Bitcoin România, îți explică ce înseamnă această mutare: "PayPal este un jucător extrem de important, este o instuituție financiară extrem de importantă la nivel global. Lucrurile devin din ce în ce mai pozitive și oamenii înțeleg că piața crypto este o piață safe și încep s-o adopte, așa cum era normal, la nivel global.“În România lipsește deocamdată cadrul legislativ, ceea ce pune unele probleme pe piața cryptomonedelor.George Rotariu, CEO Bitcoin România: "Din păcate însă, în România, băncile întârzie să susțină comunitatea de business de aici. Este un lucru care s-a întâmplat și-n America și-n UE, dar acum lucrurile s-au schimbat acolo. Și atunci, cred eu că acest lucru se va întâmpla și în România, unde însă, din păcate, întârzie să apară acel cadru legislativ pe care-l așteptăm cu nerăbdare și sperăm noi să se îmbunătățească lucrurile.“.